Uue õppeaasta algust tähistati  lasteaias kloun Akseli külaskäiguga. Aksel oli teinud nalja ja trikki nagu Madis ütles ja jagas kõigile õhupallidest vigurloomi. Lapsed olid väga rahul.  Seinale oli ilmunud ka tunniplaan. Selgus, et õppima hakatakse geomeetrilisi kujundeid. Muusika tunnis oli midagi tehtud paljaste varvastega. Seoses tiheda õppetööga nihutati ka lõunasöögi aega poole tunni võrra hilisemaks.  Õhtul vaatas Madis aga emaga Naistevahetust ja talle ei mahtunud kuidagi pähe, miks peaks keegi oma ema välja vahetama.  "Ma oleks siis kurb! Siis ongi kurvad lapsed. Tegelt emat ja isat nii ei vahetata!", kommenteeris Madis vahetuskaupa. Mõte 9-lapselisest perest meeldis talle aga hirmsasti.